text: বার্ন সোয়ালো (, বৈজ্ঞানিক নাম-Hirundo rustica) বাংলা করলে দাঁড়ায় গোলাঘরের আবাবিল, পৃথিবীতে সব থেকে বেশি বিস্তৃত সোয়ালো প্রজাতি। এটা প্যাসারিন জাতের পাখি, উর্ধাংশ নীল, লম্বা চেরা লেজ। এদেরকে এশিয়া, আফ্রিকা, ইউরোপ এবং আমেরিকায় পাওয়া যায়। ইউরোপে এদেরকে সোয়ালো নামেই ডাকা হয়।
  
  বর্ণনা
  
  লেজের বাইরের পালক ২–৭ সেমি(0.79–2.76 in)সহ পূৰ্ণবয়স্ক একটি বার্ন সোয়ালোর দেহের দৈৰ্ঘ্য প্ৰায় ১৭-১৯ সেমি:(6.7–7.5 in) । এর ডানার বিস্তৃতি ৩২–৩৫.৫ সেমি (12.6–13.6 in) এবং ওজন প্ৰায় ১৬-২২ গ্ৰাম(0.56–0.78 oz) হয়৷
  
  শ্রেণীবিন্যাস
  বার্ন সোয়ালোর বিষয়ে সর্ব প্রথম কার্ল লিনিয়াস ১৭৫৮ সালে তার 'সিস্টেমা ন্যাচারাই' নামের গ্রন্থে 'Hirundo rustica' নামে উল্লেখ করেছিলেন৷
  
  আবাস্থল
  সোয়ালো পাখি বসবাসের জন্য পছন্দ করে কাছাকাছি পানির উৎস আছে এরূপ ফসলের জমি। এরা ঘন জংগলাকীর্ণ এলাকা অপছন্দ করে। অল্প গাছপালা, উন্মুক্ত এলাকা এদের পছন্দ। গোলাঘর, আস্তাবল, কালভার্টের ফোকরে, গাছের ডালে এরা বাসা বাঁধে। এরা ককেশাস, উত্তর আমেরিকাতে বাস করে। এরা মরুভুমি এবং উত্তরাংশের ঠান্ডা অঞ্চল পরিহার করে। এরা শহরাঞ্চল পছন্দ করে না, ইউরোপ, জাপানে এরা গ্রামীণ এলাকাতেই বাস করে।
  
  স্বভাব
  
  বার্ন সোয়ালোর স্বভাব অন্যান্য পতংগভুক পাখিদের মতই। এরা খুবই আকর্ষনীয় পাখি, উড়ন্ত পোকা ধরে খেতে এরা পছন্দ করে। এরা খুব দ্রুত উড়তে পারে না, এদের ওড়ার গতি ১১-২০ মিটার/সেকেন্ড এবং সেকেন্ডে ডানা ঝাপটানোর হার ৭-৯ বার। এদেরকে প্রায়শই উন্মুক্ত, অর্ধ উন্মুক্ত স্থানে অল্প উঁচু দিয়ে উড়তে দেখা যায়। সোয়ালো পাখি নদী, লেক থেকে উড়তে উড়তে পানি খায়। এরা গোছলও এভাবে করে। উড়তে উড়তে টুপ করে ডুব দিয়ে ওঠে।
  
  তথ্যসূত্র
  
  বহি:সংযোগ 
  
   Audio Recording of Swallows High quality audio recording of a group of Swallows.
   Barn Swallow videos, photos & sounds on the Internet Bird Collection.
   (European Swallow=) Barn Swallow - Species text in The Atlas of Southern African Birds.
   Species account at USGS Patuxent Bird Identification InfoCenter. Includes song clips and sonograms.
   Species account at Cornell Lab of Ornithology. Includes range map for the Americas
   BirdLife species' status map for Europe (pdf).
   Ageing and sexing (PDF; 2.3 MB) by Javier Blasco-Zumeta & Gerd-Michael Heinze
   Barn Swallow, Birds of Nova Scotia
   Barn Swallow, Talk about Wildlife
title: বার্ন সোয়ালো